Neuvoston direktiivi 90/487/ETY, annettu 17 päivänä syyskuuta 1990, räjähdysvaarallisissa tiloissa käytettäviä, tietyntyyppisellä suojauksella varustettuja sähkölaitteita koskevan jäsenvaltioiden lainsäädännön lähentämisestä annetun neuvoston direktiivin 79/196/ETY muuttamisesta



Virallinen lehti nro L 270 , 02/10/1990 s. 0023 - 0024

Suomenk. erityispainos Alue 13 Nide 19 s. 0248

Ruotsink. erityispainos Alue 13 Nide 19 s. 0248



NEUVOSTON DIREKTIIVI, annettu 17 päivänä syyskuuta 1990, räjähdysvaarallisissa tiloissa käytettäviä, tietyntyyppisellä suojauksella varustettuja sähkölaitteita koskevan jäsenvaltioiden lainsäädännön lähentämisestä annetun neuvoston direktiivin 79/196/ETY muuttamisesta (90/487/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen, toimii yhdessä Euroopan parlamentin kanssa(1), ottaa huomioon talous- ja sosiaalikomitean lausunnon(2), sekä katsoo, että räjähdysvaarallisissa tiloissa käytettäviä sähkölaitteita koskevan jäsenvaltioiden lainsäädännön lähentämisestä 18 päivänä joulukuuta 1975 annetussa neuvoston direktiivissä 76/117/ETY(3), sellaisena kuin se on viimeksi muutettuna Espanjan ja Portugalin liittymisasiakirjalla, säädetään erityisesti niistä tarkastusmenettelyistä, joita näihin laitteisiin on sovellettava, jotta niitä voidaan tuoda, saattaa markkinoille ja käyttää vapaasti sen jälkeen, kun ne on testattu ja varustettu säädetyllä merkillä ja merkinnällä, direktiivin 76/117/ETY 4 artiklan 4 kohdassa säädetään, että erillisissä direktiiveissä eritellään kaikissa jäsenvaltioissa näihin laitteisiin sovellettavat yhdenmukaistetut standardit, direktiivillä 79/196/ETY(4), sellaisena kuin se on viimeksi muutettuna direktiivillä 88/665/ETY(5), toteutettiin sähkölaitteiden vapaa liikkuvuus soveltamalla sen 1 artiklassa lueteltuja suojaustyyppejä, ja sen liitteessä I on yksityiskohtainen luettelo asiaa koskevista yhdenmukaistetuista standardeista, ja nykyinen tekniikan taso huomioon ottaen muita suojaustyyppejä ja erityislaitteita koskevia yhdenmukaistettuja standardeja on saatavilla; näitä uusia suojaustyyppejä käyttävien laitteiden vapaan liikkuvuuden toteuttamiseksi on tarpeen laajentaa direktiivin 79/196/ETY soveltamisalaa siten, että se käsittää nämä tyypit; sen vuoksi on tarpeen muuttaa sanottua direktiiviä, ON ANTANUT TÄMÄN DIREKTIIVIN: 1 artikla Muutetaan direktiiviä 79/196/ETY seuraavasti: 1 Lisätään 1 artiklaan seuraavat: " - koteloitu rakenne "m"; - luonnostaan vaarattomat sähköjärjestelmät "i"." 2 Lisätään liitteeseen I viittaukset seuraaviin eurooppalaisiin standardeihin: ">TAULUKON PAIKKA> " 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään heinäkuuta 1992 mennessä. Niiden on ilmoitettava tästä komissiolle viipymättä. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä 17 päivänä syyskuuta 1990. Neuvoston puolesta Puheenjohtaja P. ROMITA (1) EYVL N:o C 149, 18.6.1990, s. 143 ja 12 päivänä syyskuuta 1990 tehty päätös (2) EYVL N:o C 168, 10.7.1990, s. 4 (3) EYVL N:o L 24, 30.1.1976, s. 45 (4) EYVL N:o L 43, 20.2.1979, s. 20 (5) EYVL N:o L 382, 31.12.1988, s. 42